CELEX: 31981D0233
Language: el
Date: 1981-03-23 00:00:00
Title: 81/233/ΕΟΚ: Απόφαση τής Επιτροπής τής 23ης Μαρτίου 1981 περί εγκρίσεως προγράμματος γιά τήν εμπορία σιτηρών στό Land τού Essen σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Το κείμενο στην γερμανική γλώσσα είναι το μόνο αυθεντικό)

Avis juridique important

|

31981D0233

81/233/ΕΟΚ: Απόφαση τής Επιτροπής τής 23ης Μαρτίου 1981 περί εγκρίσεως προγράμματος γιά τήν εμπορία σιτηρών στό Land τού Essen σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 110 της 22/04/1981 σ. 0019 - 0019

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 23ης Μαρτίου 1981  περί εγκρίσεως προγγράμματος για την εμπορία σιτηρών στο Land του Hessen σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στη γερμανική γλώσσα είναι το μόνο αυθεντικό)  (81/233/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για την βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι η κυβέρνηση της Ομοσπονδιακής Δημοκρατίας της Γερμανίας ανακοίνωσε στις 24 Ιουνίου 1981 το πρόγραμμα για τη διάθεση στο εμπόριο σιτηρών στο Land του Hessen·  ότι το εν λόγω πρόγραμμα αφορά τη δημιουργία και τον εκσυχρονισμό των μηχανισμών για την αποδοχή, εναποθήκευση και επεξεργασία, καθώς και για την ξήρανση και την ψύξη των σιτηρών, με σκοπό να προσαρμοσθεί η διάθεσή τους στο εμπόριο, κατά την ποιότητα και τη μορφή της προσφοράς, με τις απαιτήσεις της αγοράς· ως εκ τούτου καταρτίζεται πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιλαμβάνει εκτενώς τα στοιχεία που αναφέρονται στο άρθρο 3 του κανονισμού (ΕΟΚ) αριθ. 335/77, τα οποία δεικνύουν ότι οι στόχοι που αναφέρονται στο άρθρο 1 του κανονισμού αυτού μπορούν να επιτευχθούν για τον τομέα των σιτηρών στο Hessen· η προβλεπόμενη προθεσμία για διεξαγωγή του προγράμματος δεν υπερβαίνει τον χρόνο που αναφέρεται στο άρθρο 3 παράγραφος 1 υπό ζ του εν λόγω κανονισμού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα για την εμπορία σιτηρών στο Land του Hessen, το οποίο ανακοινώθηκε από την κυβέρνηση της Ομοσπονδιακής Δημοκρατίας της Γερμανίας στις 24 Ιουνίου 1980, σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Έγινε στις Βρυξέλλες, στις 23 Μαρτίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.